Diari Oficial de la Generalitat Valenciana


Sumari del DOGV 6514, del 05-05-2011 (2011/4889)

Convocatòria d'Assemblea General ordinària.
-------------------------------------------

### Dades del document

Número de DOGV
:   6514

Data del DOGV
:   05-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4889


Organisme emissor
:   Caixa Rural Albalat dels Sorells, COOP Crèd. V.

Tipus de document
:   Convocatòria

Convocatòria d'Assemblea General ordinària. [2011/4889]  
En compliment de l'Acord adoptat pel Consell Rector, de data de 21 de març de 2011, i de conformitat amb el que s'ha establit de manera legal i estatutària, es convoca a tots els socis de l'entitat per a celebrar Assemblea General ordinària el pròxim 27 de maig de 2011, a les 19.00 hores en primera convocatòria i a les 19.30 hores, en segona, a Albalat dels Sorells, a l'Espai Cultural, siti al carrer de les Escoles, número 5, per a tractar els punts del següent ordre del dia :  
1. Examen de la gestió social. Aprovació, si és procedent, dels comptes anuals corresponents a l'exercici econòmic de 2010 (balanç, compte de pèrdues i guanys, memòria i informe de gestió i informe d'auditoria).  
2. Proposta de distribució de resultats de l'exercici 2010 i aprovació, si és procedent.  
3. Aprovació, si és procedent, de la liquidació del pressupost d'ingressos i despeses del Fons de Formació i Promoció Cooperativa de l'exercici 2010 i del pla d'inversions i despeses de l'esmentat fons per a l'exercici en curs.  
4. Presa de coneixement de l'acord de baixa de l'Associació Espanyola de Caixes Rurals, adoptat pel Consell Rector amb data 30 de setembre de 2010 i l'adopció dels acords que corresponguen.  
5. Autorització expressa al Consell Rector per a procedir a elevar a instrument públic els acords de l'Assemblea General que exigisquen aquesta formalitat o s'hagen d'inscriure als registres públics, així com per a executar els acords esmentats, i facultar-lo per a la interpretació, l'aplicació i el desenvolupament que calga, fins i tot l'esmena d'esmena d'aquests, així com per al compliment de tots els requisits que puguen resultar legalment exigibles per a la seua eficàcia.  
6. Suggeriments i preguntes al Consell Rector, en relació amb els assumptes expressats en la convocatòria.  
7. Decisió sobre l'aprovació de l'acta. Aprovació immediata de l'acta per la pròpia Assemblea o designació de dos socis a aquest efecte, amb els seus suplents, per a l'aprovació ulterior d'aquella, juntament amb el president, dins dels 15 dies següents.  
  
Albalat dels Sorells, 11 d'abril de 2011.- El president del Consell Rector: Vicente Oliver Cariñena.  
  
Nota: de conformitat amb el que disposa la Llei 8/2003, de 24 de març, pel qual s'aprova la Llei de Cooperatives de la Comunitat Valenciana, en el seus articles 26.2.b i 34.2, els comptes anuals, l'informe de gestió, el d'auditoria i la resta de documents sobre els quals ha decidir l'Assemblea, es troben a disposició dels socis al domicili social, on es podran consultats de 10.00 a 13.00 hores, els dies laborables, des de la publicació de la convocatòria de l'Assemblea General fins a la celebració. Els socis que ho sol·liciten per escrit tindran dret a rebre gratuïtament una còpia d'aquests documents així com la memòria escrita de les activitats de la Caixa Rural amb antelació a la celebració de l'assemblea.